** **

**REPUBLIKA HRVATSKA**

**BJELOVARSKO – BILOGORSKA ŽUPANIJA**

**OPĆINA VELIKA PISANICA**

**OPĆINSKI NAČELNIK**

KLASA: 402-02/25-01/1

URBROJ: 2103-19-03-25-1

Velika Pisanica, 22. siječnja 2025.

Temeljem članka 48. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/13, 36/09, 150/11, 144/12 i 19/13 -pročišćeni tekst, 132/15, 123/17, 98/19 i 144/20), članka 5. Zakona o kulturnim vijećima i financiranju javnih potreba u kulturi („Narodne novine“ broj 83/22), članka 49. Statuta Općine Velika Pisanica („Službeni glasnik Općine Velika Pisanica“ broj 1/21), članka 10. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ broj 26/15) Općinski načelnik općine Velika Pisanica dana 22. siječnja 2025. objavljuje

**JAVNI POZIV ZA PRIJAVU PROJEKATA**

**UDRUGA SA PODRUČJA OPĆINE VELIKA PISANICA IZ PODRUČJA KULTURE**

**ZA 2025. GODINU**

**I.**

Predmet javnog poziva je prikupljanje pisanih prijedloga projekata udruga sa područja općine Velika Pisanica za program javnih potreba iz područja kulture za 2025. godinu.

Javni poziv se objavljuje na web stranici Općine : www.velika-pisanica.hr.

**II**.

Javne potrebe u kulturi financiraju se sredstvima Proračuna ostvarenim iz prihoda Općine.

Općina Velika Pisanica financirat će sljedeće programe iz područja kulture:

- kulturne akcije i manifestacije

- promicanje tradicijskih vrijednosti i zaštita kulturne baštine

- kulturno-umjetnički amaterizam

- vizualna umjetnost

- arhivska i izdavačka djelatnost

- književne manifestacije

- likovna umjetnost

- glazbena i glazbeno-scenska umjetnost

- dramska i plesna umjetnost

- programi koji potiču kulturu mlađe i starije populacije

- međunarodna kulturna suradnja i mobilnost

- zaštita okoliša i prirode.

**III.**

Ukupno planirana vrijednost javnog poziva je 10.800,00 EUR.

Najmanji iznos traženih sredstava za financiranje projekta je 660,00 EUR, a najveći 4.000,00 EUR.

**IV**.

Rok za podnošenje prijedloga projekata je 30 dana, a završava **21. veljače 2025. godine.**

**V.**

Svaka udruga može prijaviti i ugovoriti najviše dva projekta u okviru ovog Javnog poziva na razdoblje provedbe do 12 mjeseci, a svaki se prijavljuje na posebnoj prijavnici. Zbrojeni iznos projekata ne može biti od najvišeg iznosa određenog u točki III.

Ista udruga može biti partner na više projekata unutar prioritetnih područja Javnog poziva.

Prijavu projekta na Javni poziv može podnijeti udruga koja je upisana u Registar udruga, koja je upisana u Registar neprofitnih organizacija i vodi transparentno financijsko poslovanje u skladu s propisima o računovodstvu neprofitnih organizacija i koja je ispunila sve prethodne obveze prema Općini Velika Pisanica te svim drugim davateljima financijskih sredstava iz javnih izvora.

**VI**.

Prednost u financiranju projekta i nedozvoljene prijave na ovaj Javni poziv detaljno su opisane u Uputama za prijavitelje na Javni poziv za prijavu projekata udruga iz područja kulture za 2025. godinu.

**VII**.

Prijedlozi projekata dostavljaju se isključivo na propisanim obrascima, koji su zajedno s Uputama za prijavitelje, dostupni na internet stranicama općine Velika Pisanica ([www.velika-pisanica.hr](http://www.velika-pisanica.hr)).

Dokumentaciju treba poslati preporučeno poštom ili osobno na sljedeću adresu:

OPĆINA VELIKA PISANICA

Trg hrvatskih branitelja 3

43 271 Velika Pisanica

"Za Javni poziv za prijavu projekata udruga iz područja kulture

za 2025. godinu – NE OTVARATI"

Postupak zaprimanja, otvaranja i pregleda dostavljenih prijava, procjena prijava, dostava dodatne dokumentacije, ugovaranje, donošenje odluke o dodjeli financijskih sredstava, podnošenje prigovora, postupanje s dokumentacijom kao i indikativni kalendar provedbe Javnog poziva detaljno su opisani u Uputama za prijavitelje na Javni poziv za prijavu projekata iz područja kulture za 2025. godinu.

Razmatrat će se samo projekti koji su pravodobno prijavljeni, te koji u cijelosti zadovoljavaju propisane uvjete Javnog poziva.

Sva pitanja vezana uz ovaj Javni poziv mogu se postaviti pismenim putem.

OPĆINSKI NAČELNIK

Fredi Pali

**Prilog:**

- Prijava na javni poziv (OBRAZAC 1)

- Troškovnik aktivnosti (OBRAZAC 2)

- Izjava o nepostojanju dvostrukog financiranja (OBRAZAC 3)

- Uvjerenje o nekažnjavanju osobe odgovorne za zastupanje

- Uvjerenje o nekažnjavanju voditelja projekta

- Potvrda Porezne uprave o nepostojanju duga

- Obrazac za pravdanje financijskih sredstava